Diari Oficial de la Generalitat Valenciana


Sumari del DOGV 7439, del 09-01-2015 (2014/11729)

Notificació del laude emés per la Junta Arbitral de Transports d'Alacant. Expedient número 050/14-A.
----------------------------------------------------------------------------------------------------

### Dades del document

Número de DOGV
:   7439

Data del DOGV
:   09-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2014/11102


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 050/14-A. [2014/11172]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Alexandru Rares Petricas, que s'ha dictat laude en l'expedient referenciat i que no és possible la seua notificació per parador ignorat, desconegut o absència, i es fa a través d'esta publicació, perquè tinga els efectes legals oportuns. El contingut íntegre del laude és el que es ressenya a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez. Secretària-vocal: Carolina Casal Asensio. Parts. Reclamant: Transportes Ochoa, SA, representada per Antonio Martínez Planelles. Reclamat: Alexandru Rares Petricas, que no compareix a l'acte de la vista.  
A Alacant, 4 de desembre de 2014 i a les 09.30 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 050/14-A, i es va procedir a la celebració de la vista oral respecte de la reclamació següent: impagament de ports. Incompareixença del reclamat.  
  
Iniciada la vista oral pel president, es procedix a comprovar la identitat de la part compareixent i la qualitat amb què intervé, i resulta que Transportes Ochoa, SA, es troba en fase de liquidació en virtut del concurs de creditors voluntari declarat per la interlocutòria dictada pel Jutjat Mercantil núm. 2 de Saragossa el 5 de juliol de 2012.  
  
A la part reclamada, se li va notificar la demanda i la citació amb vista per al dia 04.12.2014 per mitjà d'exposició en el tauler d'edictes de l'ajuntament del seu últim domicili conegut, i publicació d'edicte en el DOCV núm. 7.403, de 14.11.2014 i que consta en l'expedient.  
Concedida la paraula a la reclamant deixa basada la seua reclamació en els següents antecedents de fet:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va contractar amb la reclamada la realització de diversos servicis de transport nacional amb càrrega i descàrrega en diferents destinacions. Els servicis es realitzen sense cap incidència i es presenta al cobrament la factura núm. OAC175 de 28.02.2013, per un import de 100,60 - euros, la factura núm. OAC16, de 31.01.2013, per un import de 803,29 - euros, i la factura núm. OAC40002, de 31.01.2013, per un import de 6,72 - euros.  
Realitzades diverses gestions per al cobrament d'esta, no s'ha aconseguit cobrar el deute, per la qual cosa s'interposa esta demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 910,61 - euros.  
Com que no hi ha més al·legacions i havent sigut debatuda la demanda, es conclou la vista.  
S'hi apliquen els següents fonaments jurídics:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/90).  
2. La submissió, ja que la contractació es fa entre dos empreses espanyoles, està determinada d'acord amb l'art. 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 6.000,00 euros i que cap de les parts intervinents en el contracte no hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».  
3. En virtut de la situació de la reclamant cal tindre en compte l'article 52.1 de la Llei 22/2003, de 9 de juliol, Concursal (LC) «La declaració de concurs, per si sola, no afecta els pactes de mediació ni els convenis arbitrals subscrits pel concursat. Quan l'òrgan jurisdiccional entenguera que els esmentats pactes o convenis pogueren suposar un perjuí per a la tramitació del concurs, podrà acordar la suspensió dels seus efectes, tot això sense perjuí del que disposen els tractats internacionals». No consta que l'òrgan jurisdiccional haja acordat la suspensió dels efectes dels convenis arbitrals subscrits per la concursada.  
  
4. Atesa l'absència del vocal representant d'empreses carregadores, que va excusar la seua assistència, este laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
  
5. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda, interposada per Transportes Ochoa, SA, representada per Antonio Martínez Planelles contra Alexandru Rares Petricas, ja que dels fets relatats, documents probatoris i declaracions efectuades s'establix, que havent-se realitzat els transports reclamats dins de les condicions contractuals convingudes, ha de ser abonat el seu import.  
  
Per tot això, Alexandru Rares Petricas, haurà d'abonar a Transportes Ochoa, SA, la quantitat de nou-cents deu amb seixanta-un euros (910,61 - euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància d'Alacant, segons establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els esmentats terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 16 de desembre de 2014.- El president de la Junta Arbitral de Transports d'Alacant: Luis Felipe Suárez Jorcano.